Diari Oficial de la Generalitat Valenciana


Sumari del DOGV 745, del 19-01-1988 (1988/810397)

REIAL DECRET 1612/1987, de 27 de novembre, sobre traspàs a la Comunitat Valenciana de les funcions i serveis de l'Institut Nacional de la Salut.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1987/11/27/1612/dof/vci/html**

### Dades del document

Número de DOGV
:   745

Data del DOGV
:   19-01-1988

Secció del DOGV
:   DISPOSICIONS GENERALS

Número del document
:   1988/810397


Data del document
:   27-11-1987

Organisme emissor
:   Presidència del Govern

Tipus de document
:   Reial decret

Reial Decret 1612/1987, de 27 de novembre, sobre traspàs a la Comunitat Valenciana de les funcions i serveis de l'Institut Nacional de la Salut.  
L?article 149.1 de la Constitució, apartats 16 i 17, estableix les competències de l'Estat en les matèries de Sanitat i Seguretat Social. També, l'Estatut d?autonomia de la Comunitat Valenciana, en l'article 38, en relació amb l'article 1, punt a), de la Llei Orgànica 12/1982, de 10 d'agost, atribueix a la Comunitat Autònoma competències en aquestes matèries.  
D'altra banda, la Llei 14/1986, de 25 d'abril, General de Sanitat, estableix els principis a què s'ha d'acomodar la transferència a les Comunitats Autònomes de la gestió de l?assistència sanitària de la Seguretat Social.  
La Comissió Mixta prevista en la disposició transitòria quarta de l?Estatut d?autonomia de la Comunitat Valenciana, d'acord amb les disposicions esmentades i conformement amb el que estableix el Reial Decret 4015/1982, de 29 de desembre -pel qual s'aproven les normes de traspàs de funcions i serveis a la Generalitat Valenciana i de funcionament de l'esmentada Comissió Mixta-, adoptà, en reunió del dia 30 de juliol de 1987, acord sobre traspàs de funcions i serveis de l?Institut Nacional de la Salut, la pràctica virtualitat del qual exigeix l'aprovació pel Govern mitjançant Reial Decret.  
En atenció d'aquestes consideracions, en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del Ministre per a les Administracions Públiques i amb la deliberació prèvia del Consell de Ministres en reunió del dia 27 de novembre de 1987,  
DECRETE:  
Article primer  
Es aprovat l'acord de la Comissió Mixta prevista en la disposició transitòria quarta de l?Estatut d?autonomia de la Comunitat Valenciana, adoptat en data 30 de juliol de 1987, pel qual es traspassen les funcions de l?Institut Nacional de la Salut a la Comunitat Valenciana, així com els corresponents serveis, institucions i mitjans personals, materials i pressupostaris necessaris per l?exercici de les funcions.  
Article segon  
En conseqüència, queden traspassats a la Comunitat Valenciana les funcions a què fa referència l'Acord que és inclòs com annex d'aquest Reial Decret i els serveis, les institucions, i els béns, els drets i les obligacions, així com el personal, que figuren en les relacions adjuntes en l'Acord de la Comissió Mixta, en els termes i les condicions que s'hi especifiquen, així com els crèdits pressupostaris determinats segons el procediment establert en el mateix Acord.  
Article tercer  
Els traspassos a què fa referència aquest Reial Decret tindran efectivitat a partir del dia 1 de gener de 1988, assenyalat en l'Acord de l?esmentada Comissió Mixta.  
Article quart  
Aquest Reial Decret vigirà el mateix dia de publicació al Boletín Oficial del Estado.  
Lliurat a Madrid el 27 de novembre de 1987.  
JUAN CARLOS R.  
El Ministre per a les Administracions Públiques,  
JOAQUIN ALMUNIA AMANN  
ANNEX  
Concepción Tobarra Sánchez i Maria Blanca Blanquer Prats, Secretàries de la Comissió Mixta prevista en la disposició transitòria quarta de l?Estatut d?autonomia per a la Comunitat Valenciana,  
CERTIFIQUEN:  
Que en la sessió plenària de la Comissió, celebrada el dia 30 de juliol de 1987, s'adoptà Acord sobre traspàs a la Comunitat Valenciana de les funcions i serveis de l?Institut Nacional de la Salut, en els termes que tot seguit s'expressen:  
A) Referència a normes constitucionals, estatutàries i legals en què s'emparen les transferències.  
La Constitució, en l'article 149.1., 16 i 17, reserva a l?Estat la competència exclusiva sobre «Sanitat exterior.  
Bases i coordinació general de la Sanitat. Legislació sobre productes farmacèutics», així com la «legislació bàsica i règim econòmic de la Seguretat Social, sens perjudici de l?execució dels seus serveis per les Comunitats Autònomes».  
Per la seua part, l?Estatut d?autonomia de la Comunitat Valenciana estableix en l'article 38, en relació amb l'article 1. punt A), de la Llei Orgànica 12/1982, de 10 d'agost, que correspon a la Generalitat Valenciana, en les matèries de Sanitat Interior i Seguretat Social, el desplegament legislatiu i l?execució de la legislació bàsica de l?Estat, exceptuant pel que fa a aquesta darrera, les normes que en configuren el règim econòmic; la gestió del règim econòmic de la Seguretat Social; l?execució de la legislació de l?Estat sobre productes farmacèutics; l?organització i administració amb aquesta finalitat, i, dins del seu territori, de tots els serveis relacionats amb la matèria expressada i l?exercici de la tutela de les Institucions, Entitats i Fundacions en matèria de Sanitat i Seguretat Social, reservant-se?n l?Estat l'alta inspecció conduint a l'acompliment de les funcions i competències contingudes en aquest article, havent d'ajustar-hi la Comunitat Autònoma l?exercici de les competències que assumirà en matèria de Sanitat i Seguretat Social a criteris de participació democràtica de tots els interessats, així com dels Sindicats de treballadors i Associacions empresarials en els termes que la Llei establirà.  
Per altra part, la Llei 14/1986, de 25 d'abril, General de Sanitat, crea el Sistema Nacional de Salut com a conjunt dels Serveis de Salut de l'Administració de l?Estat i dels Serveis de Salut de les Comunitats Autònomes, convenientment coordinats, i estableix, en concret, en la disposició addicional sisena, 1, que els Centres Sanitaris de la Seguretat Social quedaran integrats en el Servei de Salut de la Comunitat Autònoma en els casos en què aquesta haja assumit competències en matèria d?assistència sanitària de la Seguretat Social. Finalment, la disposició transitòria quarta de l?esmentada Llei estableix que les possibles transferències a realitzar en matèria de gestió de l?assistència sanitària de la Seguretat Social hauran d'acomodar-se als principis establerts en la mateixa Llei General de Sanitat.  
Sobre la base de les previsions anteriors, és legalment possible que la Comunitat Valenciana tinga competències en matèria de Seguretat Social, per la qual cosa escau de fer-ne transferències de funcions i serveis a aquesta.  
B) Funcions que assumeix la Comunitat autònoma i identificació dels serveis que es traspassen.  
1. Es traspassen a la Comunitat Valenciana, dins del seu àmbit territorial, i en els termes d'aquest Acord i dels Reials Decrets i altres normes que el facen efectiu i es publiquen al Boletín Oficial del Estado, les funcions i serveis següents, que realitzava l'Institut Nacional de la Salut en matèria de Seguretat Social.  
a) Els serveis i les funcions corresponents als Centres i Establiments Sanitaris, Assistencials i Administratius, de la Seguretat Social, gestionats per l?Institut Nacional de la Salut en la Comunitat Valenciana.  
b) Els serveis i les funcions encomanats per la legislació vigent a les Direccions Provincials de l?expressada Entitat Gestora de la Seguretat Social en la Comunitat Valenciana, així com les funcions corresponents al Ministeri de Sanitat i Consum respecte de les Direccions Provincials.  
c) L?elaboració i l?execució dels plans d'inversió que s'aproven en matèria sanitària a la Comunitat Valenciana, així com la gestió de les inversions en curs amb atribució global dels crèdits a aquest efecte dins dels límits pressupostaris, d'acord amb la normativa reguladora del règim econòmic de la Seguretat Social, en el context de la planificació assistencial general de la Comunitat Valenciana, conformement amb la legislació bàsica de l?Estat sobre la matèria.  
d) La contractació, gestió, actualització i resolució dels Concerts amb Entitats i Institucions Sanitàries o Assistencials que presten serveis en la Comunitat Valenciana, dins els límits pressupostaris.  
A partir de l?efectivitat del traspàs d'aquestes funcions, la Comunitat Valenciana se subroga en els concerts vigents entre l?Institut Nacional de la Salut i d'altres Organismes i Entitats, fins que s'extingiran els aquestos concerts.  
e) La creació, transformació i ampliació, dins els límits pressupostaris, així com la classificació i supressió dels Centres i Establiments Sanitaris, en règim ordinari o experimental, i dels Centres Assistencials i Administratius de l?INSALUD a la Comunitat Valenciana, d'acord amb la legislació bàsica de l?Estat.  
f) Les funcions de gestió que realitza l?Institut Nacional de la Salud, a través dels seus Serveis Centrals, quant es refereix al territori de la Comunitat Valenciana i, entre aquestes, la Inspecció de Serveis i la gestió de les prestacions sanitàries de la Seguretat Social.  
g) La planificació de programes i mesures d?assistència sanitària de la Seguretat Social en l?àmbit de la Comunitat Valenciana, d'acord amb la legislació bàsica de l?Estat.  
h) L?anàlisi i avaluació del desplegament i resultats de l'acció sanitària de la Seguretat Social en la Comunitat Valenciana.  
i) L?organització i el règim de funcionament dels Centres i Serveis d?assistència Sanitària de la Seguretat Social en la Comunitat Valenciana, així com la definició de criteris generals per a l'avaluació de l?eficàcia i el rendiment dels programes, Centres o Serveis Sanitaris en la Comunitat Valenciana, tot açò d'acord amb la normativa bàsica de l?Estat i la normativa reguladora del Règim econòmic de la Seguretat Social.  
La gestió dels Centres, establiments i serveis, així com de les funcions que es traspassen, es farà d'acord amb la legislació bàsica de l?Estat. Igualment, la Comunitat Autònoma se subjectarà a la normativa general de la Seguretat Social pel que fa a la determinació dels beneficiaris, requisits i intensitat de l'acció protectora i règims econòmico-financer i econòmico-administratiu.  
2. Per a l?efectivitat de les funcions relacionades, es traspassen a la Comunitat Valenciana, receptora d?aquestes, els Serveis i les Institucions del seu àmbit territorial que es detallen en la relació número 1, annexa a l'Acord.  
C) Competències, Serveis i funcions que es reserva l'Administració de l?Estat.  
Com a conseqüència de la relació de competències que romanen en l?àmbit de la titularitat estatal, l'Administració de l?Estat exercirà les funcions i activitats següents:  
a) Les actuacions que s'estableixen en l'article 40 de la Llei 14/1986, de 25 d'abril, General de Sanitat.  
b) L?exercici de l'Alta Inspecció, d'acord amb el que estableix la Constitució i en els termes prevists per l'article 43 de la Llei 14/1986, de 25 d'abril, General de Sanitat.  
c) La coordinació general sanitària, d'acord amb el que estableix la Constitució i en els termes establerts en el Capítol IV, del títol III, de la Llei 14/1986, de 25 d'abril, General de Sanitat.  
d) Les relacions i acords sanitaris internacionals.  
D) Funcions en què han de concórrer l'Administració de l?Estat i la de la Comunitat Autònoma.  
Es desplegaran coordinadament entre l?INSALUD i la Comunitat Valenciana, les funcions següents:  
a) L?intercanvi d'informació en matèria d?assistència sanitària de la Seguretat Social, així com l'assessorament i cooperació amb caràcter permanent.  
b) L?elaboració d'estudis i projectes conjunts, així com la realització de propostes tendents al perfeccionament de l'acció sanitària de la Seguretat Social i la col·laboració en accions programades d?interès general.  
c) El desplegament dels programes d'informàtica de projecció estatal i l'accés a la informació que se?n derive.  
d) L?intercanvi d'informació sobre els conflictes laborals que puguen produir-se en els Centres i Serveis Sanitaris de la Seguretat Social.  
e) La participació, quan la Comunitat Autònoma ho sol·licitarà, de l?Oficina Tècnica de l?Institut Nacional de la Salut, en els aspectes geològics, arquitectònics, d?enginyeria i manteniment dels Centres sanitaris.  
f) La coordinació entre el Consell General de l?Institut Nacional de la Salut i l?òrgan de participació que deriva d?allò que estableix l'article 38.5 de l?Estatut de la Comunitat Valenciana.  
g) Qualsevol altra que puga contribuir a la millor relació i coordinació entre l'Administració de l?Estat i la Comunitat Valenciana.  
E) Règim financer i pressupostari.  
a) Correspondrà a la Comunitat Valenciana elaborar anualment l'avantprojecte de despeses d?assistència sanitària dels serveis traspassats de l?Institut Nacional de la Salut, referits a un període anual i a l?àmbit territorial de la Comunitat.  
b) L?avantprojecte, que s'adaptarà a l'estructura i classificació orgànica, econòmica, funcional i per programes, que el Ministeri de Treball i Seguretat Social tinga establert per al Sistema de la Seguretat Social, es trametrà al Ministeri de Sanitat i Consum, acompanyat pels documents següents:  
1. Memòria explicativa.  
2. Informe económico-financer.  
c) El Ministeri de Sanitat i Consum, a través dels òrgans competents, elaborarà el pressupost agregat d'àmbit estatal en l'àrea de la seua competència. Durant el procés d'elaboració del pressupost agregat es donarà audiència a la Comunitat Autònoma.  
d) Els òrgans competents de l'Administració de l?Estat adaptaran les necessitats exposades en l'avantprojecte de pressupost als recursos disponibles del Sistema de la Seguretat Social, presentant-lo posteriorment a les Corts Generals per tal de sotmetre'l a aprovació. La distribució de les dotacions totals de l?Institut Nacional de la Salut s'efectuarà segons models que atenguen simultàniament a criteris d'equitat, que garantesquen el principi de solidaritat interterritorial i la cobertura financera dels serveis la gestió dels quals haja estat transferida.  
e) La determinació del pressupost de despeses que, amb càrrec al pressupost de l?INSALUD, haurà de fer-se anualment en favor de la Comunitat Valenciana per tal d'atendre el finançament dels serveis objecte d'aquest traspàs, es farà d?acord amb els següents principis:  
1. L?assignació de crèdits es farà en funció del coeficient de població protegida.  
Mentre no es disposa de dades fefaents de població protegida en l?àrea sanitària, s'adoptarà com a criteri de distribució el cost dels serveis, inclosos aquells que no signifiquen moviment monetari, segons la liquidació del pressupost de 1987.  
Això no obstant i mentre no es conega la liquidació de 1987, s'utilitzaran les dades de liquidació de 1986.  
2. D'acord amb allà establert en l'article 82 de la Llei General de Sanitat, la diferència existent entre el percentatge corresponent a la població protegida i el que ha representat en l?exercici de 1987 el cost dels serveis en el territori de la Comunitat Autònoma respecte de la liquidació total dels serveis de l?Institut Nacional de la Salut en aqueix mateix exercici, s'anul·laran, reduint-se o incrementant-se, en un 10%, en un període de deu anys a iniciar en el moment que es produiran els efectes d'aquest traspàs.  
3. La base sobre la qual s'aplicarà el coeficient fixat conformement amb allò establert en els dos números anteriors, serà constituïda pel pressupost total de l?INSALUD que resulta de l'aprovació per les Corts Generals del Pressupost Resum de la Seguretat Social, una vegada que s'hi hagen fet les següents deduccions:  
3.1. Les despeses pressupostàries necessàries per atendre els serveis comuns estatals.  
3.2. Les despeses pressupostàries destinades a finançar els serveis relatius a Centres especials que pel seu caràcter caldrà gestionar de forma centralitzada.  
f) Els crèdits que correspondran a la Comunitat pels serveis traspassats de l?INSALUD s'utilitzaran anualment a favor de la Comunitat Valenciana pel Ministeri de Treball i Seguretat Social.  
Aquestos crèdits tindran caràcter limitatiu.  
Els compromisos de despeses que s'adquiriran per una quantia superior a la que resulta del que estableix aquest apartat, hauran de ser finançats amb recursos aportats per la pròpia Comunitat Autònoma, tret que previnguen de disposicions vinculants dictades amb caràcter general per a tot el territori de l?Estat, el compliment de les quals duga implícit un increment efectiu de la despesa.  
Això no obstant, al final de cada exercici pressupostari, el percentatge de desviació positiu o negatiu que haja pogut experimentar l?execució del Pressupost de l?Institut Nacional de la Salut no transferit, respecte del seu corresponent pressupost inicial, deduïdes les despeses corresponents als serveis comuns estatals i els relatius proporcionalment a Centres especials, que requeriran gestió centralitzada s'aplicarà al pressupost inicial de despeses assignat a la Comunitat Valenciana per a finançar els serveis transferits de l?INSALUD.  
g) La Generalitat Valenciana en l?exercici de les funcions de gestió dels serveis traspassats podrà dur a cap en el pressupost de despeses assignades, d'acord amb l'apartat f), les modificacions pressupostàries que calguen, així com, també, establir les bases o directrius de la dita gestió, respectant en tot cas, tret de l'aspecte orgànic, els principis continguts en la Llei 11/1977, de 4 de gener, General Pressupostària.  
h) L?òrgan que amb aquesta finalitat establirà la Generalitat Valenciana serà l?ordenador de pagaments amb càrrec als crèdits assignats conformement amb el que estableix l'apartat f). Aquests pagaments es faran efectius Per la Tresoreria General de la Seguretat Social, en funció de les disponibilitats financeres, en favor d'aquelles institucions autonòmiques o beneficiaris que figuren en les ordres esmentades, amb aplicació al crèdit pressupostari corresponent, que resulta d?allò establert a l'apartat f), la dotzena part del qual no podrà ser mensualment ultrapassada.  
i) A partir de l?1 de gener de 1988 els compromisos de despeses no reconeguts en l?esmentada data pels Serveis Centrals de l?Institut Nacional de la Salut, seran contrets amb càrrec als crèdits de la Comunitat Valenciana, per considerar que aquestes es troben finançades per les desviacions previstes en el darrer paràgraf de l'apartat f).  
j) La Comunitat Valenciana i l?INSALUD intercanviaran la informació que amb finalitat estadística s'establirà.  
La Comunitat Valenciana, igualment queda sotmesa al règim de comptabilitat pública, i haurà de donar compte de les seues operacions al Tribunal de Comptes.  
k) A fi d'elaborar els comptes i Balanços de la Seguretat Social a presentar a les Corts Generals conformement amb el que estableix l'article 149 de la Llei General Pressupostària (esmentada), per la Comunitat Autònoma es trametrà al Ministeri de Sanitat i Consum per a la consolidació i integració pels òrgans competents en les del total del sistema la documentació comptable relativa al tancament de l?exercici en la forma i terminis que s'establiran pel Ministeri de Treball i Seguretat Social amb caràcter general per a tot el territori espanyol.  
F) Béns, drets i obligacions de l?Estat que es traspassen.  
1. Es traspassen a la Comunitat Valenciana els béns, els drets i les obligacions de l?Institut Nacional de la Salut que corresponen als serveis traspassats.  
2. En el termini d'un mes des de l?efectivitat d'aquest Acord pel Govern es signaran les corresponents actes de lliurament i de recepció de mobiliari, equip i material inventariable.  
3. S'adscriuen a la Comunitat Valenciana els béns patrimonials afectats a l?Institut Nacional de la Salut que s'arrepleguen en l?inventari detallat de la relació adjunta número 1.  
Aquesta adscripció s'entén sens perjudici de la unitat del patrimoni de la Seguretat Social, distint del de l?Estat i efecte al compliment dels seus fins específics, la titularitat dels quals correspon a la Tresoreria General de la Seguretat Social.  
Les noves adscripcions de béns a la Comunitat Valenciana, així com el canvi de destinació dels ja adscrits i la retrocessió, si s'escau, a la Seguretat Social s'ajustarà al procediment que per conveni s'establirà, d'acord amb la legislació bàsica de l?estat.  
G) Personal adscrit als Serveis i Institucions que es traspassen.  
1. El personal adscrit als Serveis i Institucions traspassats i a qui es fa referència nominalment en la relació adjunta número 2, seguirà amb aquesta adscripció, i passarà a dependre de la Generalitat Valenciana, en els termes legalment prevists per l?Estatut d?autonomia, en el capítol VI del títol III de la Llei General de Sanitat i la resta de normes que en cada cas resulten aplicables i en les mateixes circumstàncies que s'especifiquen en la relació adjunta.  
2. El traspàs es notificarà a les persones interessades per l?Institut Nacional de la Salut o altres òrgans competents en matèria de personal. Així mateix, es trametrà als òrgans competents de la Generalitat Valenciana una còpia certificada de tots els expedients de personal traspassat, així com certificats d'havers referits a les quantitats meritades durant 1987.  
H) Llocs de treball vacants que es traspassen.  
Els llocs de treball vacants que es traspassen són els que es detallen en la relació número 2.2 amb indicació del Cos o l'Escala a què son adscrits o assimilats i dotació pressupostària corresponent.  
1) Documentació i expedients dels Serveis que es traspassen.  
El lliurament de la documentació i expedients dels Serveis traspassats, amb els corresponents inventaris, es realitzarà en el termini d'un mes des de la data d'efectivitat d'aquest Acord pel Consell de Ministres.  
J) Data d'efectivitat de les transferències.  
Els traspassos de funcions i mitjans objectes d'aquest Acord tindran efectivitat a partir del dia 1 de gener de 1988.  
I perquè així consta, es lliura aquesta certificació a Madrid el 2 de novembre de 1987. - Les Secretàries de la Comissió Mixta, Concepción Tobarra Sánchez i María Blanca Blanquer Prats.  
Veure imatge


Còpia Permalink ELI